תקנות מוסדות חינוך תרבותיים ייחודיים (סדרי הדין בוועדת ערר – הכרה)

{{ח:התחלה}}
{{ח:כותרת|תקנות מוסדות חינוך תרבותיים ייחודיים (סדרי הדין בוועדת ערר – הכרה), התשס״ט–2009}}

{{ח:פתיח-התחלה}}
{{ח:תיבה|ק״ת תשס״ט, 1257|תקנות מוסדות חינוך תרבותיים ייחודיים (סדרי הדין בוועדת ערר – הכרה)|https://olaw.org.il/takanot/takanot-6806.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מוסדות חינוך תרבותיים ייחודיים#סעיף 3|סעיפים 3(ד)}} {{ח:חיצוני|חוק מוסדות חינוך תרבותיים ייחודיים#סעיף 38|ו־38}} {{ח:חיצוני|חוק מוסדות חינוך תרבותיים ייחודיים|לחוק מוסדות חינוך תרבותיים ייחודיים, התשס״ח–2008}} (להלן – החוק), ובאישור ועדת החינוך התרבות והספורט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הוועדה“ – ועדת ערר שמונתה לפי {{ח:חיצוני|חוק מוסדות חינוך תרבותיים ייחודיים#סעיף 3|סעיף 3(ב) לחוק}};
{{ח:ת|סוג=הגדרה}} ”הכרה“ – כמשמעותה {{ח:חיצוני|חוק מוסדות חינוך תרבותיים ייחודיים#סעיף 2|בסעיף 2 לחוק}};
{{ח:ת|סוג=הגדרה}} ”המרכז“ – מי שהשר מינהו למרכז הוועדה;
{{ח:ת|סוג=הגדרה}} ”השר“ – שר החינוך או מי שהוא הסמיך לכך;
{{ח:ת|סוג=הגדרה}} ”יושב ראש“ – יושב ראש הוועדה;
{{ח:ת|סוג=הגדרה}} ”ערר“ – כמשמעותו {{ח:חיצוני|חוק מוסדות חינוך תרבותיים ייחודיים#סעיף 3|בסעיף 3(א) לחוק}};
{{ח:ת|סוג=הגדרה}} ”תצהיר“ – כהגדרתו {{ח:חיצוני|תקנות סדר הדין האזרחי החדשות#סעיף 6|בתקנה 1 לתקנות סדר הדין האזרחי, התשמ״ד–1984}}.

{{ח:סעיף|2|הכנת תיק}}
{{ח:ת}} החלטת השר בדבר סירוב לבקשת הכרה, או ביטול הכרה תתויק יחד עם כל אלה (להלן – התיק):
{{ח:תת|(1)}} הבקשה להכרה;
{{ח:תת|(2)}} הטעמים להחלטת השר;
{{ח:תת|(3)}} פרטים אחרים הקשורים בהחלטת השר לסרב לבקשה או בהחלטת השר לבטל הכרה.

{{ח:סעיף|3|עיון בתיק}}
{{ח:ת}} מוסד ששר החינוך סירב לבקשתו להכרה, או שביטל את ההכרה בו, רשאי לעיין בתיק בתוך ארבעים וחמישה ימים מיום שנמסר לו כי בקשתו סורבה או על ביטול ההכרה בו.

{{ח:סעיף|4|הגשת הערר}}
{{ח:תת|(א)}} ערר על החלטת השר שלא להכיר במוסד או על החלטת השר על ביטול ההכרה במוסד, יוגש למרכז בכתב בחמישה עותקים ויימסר ביד או באמצעות דואר רשום כנגד אישור קבלתו.
{{ח:תת|(ב)}} כתב הערר ילווה בתצהיר של העורר על אמיתות כל אחת מהעובדות הנטענות בערר.
{{ח:תת|(ג)}} כל ראיה וכל מסמך שברצון העורר להביא לפני הוועדה יצוינו בתצהיר, ובלבד שהיו לפני השר בעת קבלת ההחלטה; הוועדה רשאית להתיר לעורר להביא מסמכים נוספים, אף אם לא היו לפני השר בעת קבלת ההחלטה, מטעמים מיוחדים שיירשמו.

{{ח:סעיף|5|העתקים לכל חברי הוועדה}}
{{ח:ת}} המרכז ישלח עותק של הערר אל היושב ראש ואל כל חבר של הוועדה.

{{ח:סעיף|6|תשובת השר}}
{{ח:ת}} תשובה מטעם השר, תינתן למרכז שלושים ימים מיום קבלת הערר, ועותק ממנה יועבר לעורר.

{{ח:סעיף|7|מחיקת הערר}}
{{ח:תת|(א)}} הוועדה רשאית למחוק את הערר בכל אחד מהמקרים האלה:
{{ח:תתת|(1)}} הערר לא הוגש בהתאם {{ח:פנימי|סעיף 4|לתקנה 4}};
{{ח:תתת|(2)}} העורר לא הופיע לפני הוועדה בישיבה שנקבעה לכך, אלא אם כן נתקיימו נסיבות שלא היו לו שליטה עליהן והוא הודיע עליהן לוועדה בתוך שבעה ימים מיום הישיבה.
{{ח:תת|(ב)}} ערר שנמחק רשאי העורר להגישו ברשות הוועדה פעם אחת נוספת בלבד בתוך שבעה ימים לאחר שהודיעו לו על המחיקה; נמחק הערר שנית – לא יהיה ניתן עוד להגישו.

{{ח:סעיף|8|הדיונים}}
{{ח:תת|(א)}} היושב ראש יקבע את המקום והמועד לישיבת הוועדה, ויזמין את העורר ואת השר לישיבה כאמור תוך ציון מקום הישיבה, אלא אם כן ביקשו הצדדים כי הוועדה תיתן את החלטתה על יסוד החומר בכתב שהובא לפניה.
{{ח:תת|(ב)}} העורר יטען ראשון ואחריו יטען השר.
{{ח:תת|(ג)}} חברי הוועדה והשר רשאים לחקור את העורר או את העדים שחתמו על תצהירים בכל דבר הנוגע לראיה או למסמכים שהוגשו.
{{ח:תת|(ד)}} לאחר סיום דברי העורר ושמיעת עדיו, אם היו כאלה, תשמע הוועדה את העדים שחתמו על תצהירים ומסמכים, אם אלה צוינו בתשובה לערר.
{{ח:תת|(ה)}} חברי הוועדה והעורר רשאים לחקור את העדים שהגישו תצהירים בכל דבר הנוגע לעדים ולמסמכים שהוגשו.
{{ח:תת|(ו)}} היושב ראש רשאי להרשות להביא עדים נוספים או להגיש מסמכים נוספים על אף שאלה לא הוזכרו בכתב הערר או בתשובה, אם ראה צורך בכך לשם הבהרת העניין.

{{ח:סעיף|9|פרוטוקול}}
{{ח:תת|(א)}} פרוטוקול על מהלך הדיון לפני הוועדה ינוהל בידי היושב ראש או בידי מי שהוא מינה לכך וייחתם בידי היושב ראש.
{{ח:תת|(ב)}} המסמכים שקיבלה הוועדה, לרבות התיק, יצורפו לפרוטוקול ויהוו חלק בלתי נפרד ממנו.

{{ח:סעיף|10|זכות היושב ראש להפסיק דיונים}}
{{ח:ת}} היושב ראש רשאי, בהסכמת שאר חברי הוועדה, להפסיק כל מתן עדות לפני הוועדה, אם ראה שהמשך השמעת העדות אינו לעניין ומהווה הטרדה או גורם לאיבוד זמן.

{{ח:סעיף|11|איסוף נתונים נוספים}}
{{ח:ת}} הוועדה רשאית לדחות את המשך דיוניה ולאסוף ראיות ומסמכים נוספים ככל שתמצא לנכון.

{{ח:סעיף|12|אי־כבילות לדיני הראיות}}
{{ח:ת}} הוועדה לא תהיה קשורה בדיני הראיות ובסדרי הדין הנהוגים בבתי המשפט והיא רשאית לקבל כל מידע נוסף בכל דרך הנראית לה מועילה, בכפוף לכל דין.

{{ח:סעיף|13|נימוקים נוספים}}
{{ח:ת}} הוועדה לא תזדקק לכל נימוק שלא הוזכר בערר, אלא אם כן ראתה ששמיעת הנימוק הנוסף דרושה מטעמים שיירשמו.

{{ח:סעיף|14|שינוי בהרכב}}
{{ח:ת}} נבצר מחבר הוועדה להמשיך בשמיעת הערר, רשאית הוועדה להמשיך בהרכב אחר מן השלב שאליו הגיע הדיון, ורואים את הדיון שקוים בהרכבו הקודם כאילו היה בהרכב החדש.

{{ח:סעיף|15|החלטה}}
{{ח:ת}} החלטת הוועדה תתקבל ברוב דעות והיא תהיה מנומקת; המרכז ישלח העתק ממנה חתום בידי היושב ראש ושאר חברי הוועדה לעורר ולשר, ההחלטה תינתן ארבעים וחמישה ימים מיום שהסתיימו דיוני הוועדה.

{{ח:סעיף|16|תחילה}}
{{ח:ת}} תחילתן של תקנות אלה ביום ה׳ באב התשס״ט (26 ביולי 2009).

{{ח:חתימות|ג׳ באלול התשס״ט (23 באוגוסט 2009)}}
* '''גדעון סער'''
שר החינוך
{{ח:סוגר}}
{{ח:סוף}}
[[קטגוריה:בוט חוקים]]